Ei ole tõsi, et ilvesed söövad ainult liha ja kala. Üks metsas elav ilvesepoeg oli mekkinud puravikku, kuid see ei maitsenud talle. Kui toit on organismile võõras või kasutu, laseb seedetrakt selle poolseedimata läbi. Palju kahjulikum on pakkuda ilvesele maitsestatud, keedetud või praetud liha, ilvesepoegadele ei tohi anda sealiha. Venemaa koduilvesed söövad heameelega vorsti, juustu, võileiba, munarooga, kartuliputru, koguni puuvilju ning jäätist. Kui vene kodutoit teeb ilvest harva haigeks, siis USA loomaarstid on ülekoormatud hamburgereid jms söönud kodukiskjate ravimisega.